ร้านนี้เป็นร้านก๋วยเตี๋ยวเพิ่งเปิดใหม่ สดๆ ร้อนๆ อยู่ติดกับร้านสกายไลท์ ถ้าลงสะพานแยกหนองหอยมา จะอยู่เลยซอยที่จะเข้าไปวัดเจดีย์เหลี่ยม ร้านจะอยู่เยื้องๆ กับปั๊มสยามแก๊ส เป็นร้าน 1 คูหา มีรั้วสีฟ้าๆ อยู่หน้าร้าน สามารถจอดรถได้ข้างทางเลย

ภายในร้านมีโต๊ะให้นั่งประมาณ 6 โต๊ะ ไม่แออัด มีพัดลมหมุนตลอดเวลา ร้านเปิด 10 โมง - เที่ยงคืน แต่ถ้าวันไหนหมดเร็ว ก็จะปิดเร็ว 

ร้านนี้เป็นร้านก๋วยเตี๋ยว มีหมูและเครื่องในแบบครบ มีเส้นให้เลือกทั้งเส้นใหญ่ เส้นเล็ก เส้นกลาง หมี่ขาว หมี่เหลือง  พวกหมู ก้จะมีทั้ง ลูกชิ้น หมูหมัก หมูสับ ตับ ไส้หวาน เซี่ยงจี๊ กระเพาะ ละยังมีพวกต้มเลือดหมู เกาเหลาหมู ซึ่งธรรมดา 30 บาท พิเศษ 40 บาทเท่านั้น ส่วนลูกชิ้นลวก หมูหมักลวก เครื่องในลวก ธรรมดา 40 บาท พิเศษ 50 บาท มีข้าวเปล่าถ้วยละ 10 บาท

ยังมีชา กาแฟ กระเจี๊ยบ โอเลี้ยง เก๊กฮวย แก้วละ 10 บาทเท่านั้น ส่วนน้ำเปล่า บริการตัวเอง

รสชาติน้ำซุปกลมกล่อม ที่สำคัญ ไม่ใส่ผงชูรส แต่ละจาน ได้เครื่องมาแบบครบรส เต็มๆ มีแบบต้มยำด้วย ถ้าใครชอบต้มยำ ก็มีต้มยำด้วย อีกอย่างคือ ถ้าใครชอบใส่ถั่วลิสงในก๋วยเตี๋ยว ร้านนี้มีให้เติมไม่อั้น ใบจิงจูไฉ่ที่หากินยาก ร้านนี้มีในต้มเลือดหมูแน่นอน 

ถ้าใครผ่านมาแถวนี้ ลองมาแวะชิมได้นะคะ ไม่มีผงชูรส สบายใจได้แน่นอน